ইনজেকশন দেওয়ার পর কাঁপুনি-জ্বর, আচমকাই অসুস্থ ৮ প্রসূতি

পূর্ব বর্ধমান: মেদিনীপুরের স্যালাইন কাণ্ডের পুনরাবৃত্তি বর্ধমান মেডিক্যালে। তার রেশ কাটতে না কাটতেই বর্ধমান মেডিক্যাল কলেজে ইনজেকশন দেওয়ার পর কাঁপুনি-জ্বর, আচমকাই অসুস্থ হয়ে পড়েন বেশ কয়েকজন প্রসূতি (Pregnant Woman Sick After Taking Medicines)। অসুস্থদের পরিবারের অভিযোগ, ভুল ইঞ্জেকশন থেকেই এই ঘটনা ঘটেছে। ঘটনায় চাঞ্চল্য ছড়িয়েছে বর্ধমান মেডিক্যাল কলেজ হাসপাতালে (Burdwan Medical College)।

সূত্রের খবর, সোমবার রাতে হঠাতই অসুস্থ হয়ে পড়লেন বর্ধমান মেডিক্যাল কলেজ হাসপাতালের একাধিক প্রসূতি। ইনজেকশন নেওয়ার পরই শরীরে কাঁপুনি, হাত-পা ঠান্ডা হয়ে আসা এবং জ্বর—এমনই উদ্বেগজনক ঘটনা ঘটল বর্ধমান মেডিকেল কলেজ হাসপাতালের স্ত্রী ও প্রসূতি বিভাগে। স্ত্রীরোগ বিভাগে ভর্তি থাকা প্রায় ১০ জনকে ওষুধ দিয়েছিলেন নার্স। ঘণ্টাখানেক পর থেকে অন্তত আটজন একে একে অসুস্থ হয়ে পড়েন। অভিযোগ, এক নার্স বেশ কয়েকজন প্রসূতিকে তিনটি করে ইনজেকশন দেন, আর তার পরপরই এই উপসর্গগুলি দেখা যায়। ঘটনার জেরে হাসপাতালে তীব্র চাঞ্চল্য ছড়িয়ে পড়ে। রোগীদের পরিবারের অভিযোগ, পরিবারের দাবি, সন্তানের জন্মের পর সকলেই সুস্থ ছিলেন। কিন্তু সোমবার সন্ধ্যায় তিনটি ইঞ্জেকশন দেওয়া হয়। ঠিক তারপরই তাঁরা অসুস্থ হয়ে পড়েন বলে অভিযোগ। সমস্যা দেখা দেওয়ার পরপরই আত্মীয়দের ওয়ার্ড থেকে বের করে দেওয়া হয়। তবে হাসপাতাল সুপার জানিয়েছেন, এটি সম্ভবত এলার্জিজনিত প্রতিক্রিয়া, এবং বিষয়টি খতিয়ে দেখা হচ্ছে।

আরও পড়ুন: ভুয়ো চাইল্ডলাইন কর্মী সেজে আসামিকে বাঁচানোর জন্য তোলাবাজি

ঘটনার খবর পেয়েই চিকিৎসকরা জরুরিভিত্তিতে পরিস্থিতি সামলানোর চেষ্টা করেন। তারা প্রসূতিদের সুস্থ করার জন্য অন্য ওষুধ দেন। প্রায় এক ঘণ্টা পর ধীরে ধীরে সুস্থ হন প্রসূতিরা। চিকিৎসকরা পরীক্ষা করে জানান, কোনও ওষুধের পার্শ্বপ্রতিক্রিয়ায় কারণে এই ঘটনা ঘটেছে। আপাতত সকলের শারীরিক অবস্থা স্থিতিশীল বলে জানা গিয়েছে।

অন্য খবর দেখুন